MITEN PAAVALI JULISTI AGNOSTIKOILLE?
Tervetuloa Café Raamattuun!
Puhumme tänään Paavalin tärkeästä saarnasta -
Apostolien tekojen 17. luvussa.
Keskustelen aiheesta vieraani Stefan Gustavssonin kanssa.
Tervetuloa! - Kiitoksia!
Olet teologi ja apologeetta. Puolustat ja selität kristinuskoa.
Kirjoitat myös kirjoja. Tässä minulla on niitä viisi.
Viimeisin on nimeltään -
Tarvitseeko uskoa puolustaa? Kristillisen apologetiikan julistus
Käyt siinä läpi muun muassa Apt. 17:n saarnan.
Miksi Apt. 17 on niin tärkeä?
Se on Uuden testamentin tunnetuin apologeettinen kohta.
Paavali oli julistanut Tessalonikassa ja Bereassa.
Ihmisiä oli tullut uskoon, mutta paljon vastustustakin oli ollut.
Hän joutui pakenemaan henkensä edestä Tessalonikasta.
Paavali julisti sitten Bereassa, mutta huhu kulki Tessalonikaan, -
että Bereassa tuli ihmisiä uskoon.
Tessalonikasta lähti väkeä Bereaan, ja Paavalin piti taas paeta.
Paavali meni Ateenaan, -
mutta työtoverit jäivät tukemaan vasta uskoontulleita.
Ateenassa Paavali sai mahdollisuuden puhua.
Kyseessä on Apostolien tekojen ainut kokonainen saarna, -
jossa Paavali puhuu ei-juutalaisille eli pakanoille.
Paavalin toiminnasta kertova Luukas valitsi Apt. 13 lukuun -
synagogassa pidetyn kokonaisen saarnan.
Se oli esimerkki Paavali puheista juutalaisille, -
jotka jo tunsivat Kirjoitukset ja uskoivat Jumalaan.
Luettuaan sen lukija tietää, mitä Paavali julisti synagogissa.
Samaa saarnaa ei tarvitse toistaa joka kohdassa.
Apt. 17:ssa kerrotaan, mitä Paavali puhui torilla -
roomalaisille ja kreikkalaisille, -
jotka eivät uskoneet Jumalaan eivätkä tunteneet Kirjoituksia.
Luukas kirjoitti ylös koko saarnan, jotta tietäisimme, -
mitä Paavali puhui ei-juutalaisille.
Luukas oli rakentanut kirjansa siten, että siitä oli helppo oppia.
Apt. 17 on tärkeä luku niille, jotka haluavat miettiä, -
miten puhua niille, jotka eivät usko Jumalaan -
eivätkä tunne Kirjoituksia. - Heillä ei ole Raamattua -
kuten ei monella nykyajan ihmiselläkään.
Tilanne on sama, paitsi että meillä on enemmän tekniikkaa.
Miten Paavali aloittaa puheensa?
Oikea lähestyminen on tärkeää, ettei menetä heti kuulijoitaan.
Ensinnäkin Paavalilla oli takanaan rankka työjakso.
Hän oli joutunut pakenemaan ja odotti nyt työtovereitaan.
Hän olisi voinut katsella turistina Ateenan nähtävyyksiä.
Mutta evankeliumin tuli palaa Paavalin sydämessä, -
ja hänen täytyy kertoa sitä.
Ensin hän kertoi ilosanomaa synagogassa juutalaisille -
ja Jumalaan uskoville pakanoille.
Lisäksi hän oli torilla joka päivä keskustelemassa pakanoiden kanssa.
Hän järkeili ja väitteli.
Hän tapasi myös epikurolaisia ja stoalaisia filosofeja.
Paavali viipyy Ateenassa pitkään ja keskustelee torilla joka päivä.
Siksi hän saa lopulta tilaisuuden pitää pitkän puheen.
Hän sai kertoa ateenalaisille tarkkaan omasta uskostaan.
Miten Paavali aloitti? - Puheensako? - Niin juuri.
Hän kertoi, mitä oli nähnyt kaupungissa.
Ateena oli täynnä epäjumalankuvia ja temppeleitä.
Eräs antiikin aikainen satiirikko kirjoitti: -
"Ateenassa on helpompi tavata jumala kuin ihminen."
Se oli Paavalille rankkaa, koska hän uskoi yhteen Jumalaan, -
joka oli luonut maan ja taivaan ja josta ei saanut tehdä kuvaa, -
koska hänen olemustaan ei saanut vangita sillä tavoin.
Paavali järkyttyy kiertäessään kaupunkia.
Hän yritti kovasti löytää jotain, josta päästä puheensa alkuun.
Hän löysikin "tuntemattomalle jumalalle" tehdyn alttarin.
Hän sanoi: "Näen, että kysymys jumalista kiinnostaa teitä kovasti.
Olen löytänyt alttarin myös 'tuntemattomalle jumalalle'.
Teidän mielestänne on siis olemassa Jumala, jota ette tunne, -
mutta johon pitäisi olla yhteydessä. Hänestä tahdon kertoa."
Hän löysi käyttökelpoisen yhtymäkohdan: -
"Näen, että etsitte Jumalaa."
Mukana oli myös kritiikkiä.
"Teidän jumalankuvanne eivät ole oikeita jumalia.
Teidän pitäisi kääntyä tämän tuntemattoman Jumalan puoleen."
Paavali aloitti puheensa myönteisesti.
Hänhän olisi voinut läksyttää heitä epäjumalankuvista.
Paavali puhuu ystävällisesti ja rakkaudella.
Hän olisi joutunut pakenemaan, jos olisi alkanut läksyttää.
On hyvä yrittää ymmärtää, miksi joku ajattelee tietyllä tavalla.
Ensimmäiseksi ei kannata alkaa holhota eikä syytellä, -
jos toisella on virheellinen käsitys.
On hyvä osoittaa myötätuntoa, yrittää ymmärtää ihmisen taustaa -
ja etsiä sieltä lähtökohta.
Hän jutteli torilla epikurolaisten ja stoalaisten kanssa, -
ja nämä kiinnostuivat niin, -
että veivät hänet puhumaan Areiopagille.
Vaikka heillä oli vääränlaisia käsityksiä Jumalasta, -
Paavali sai heihin yhteyden ja he kiinnostuivat.
Hän ei siis lakannut pitämästä heihin yhteyttä -
vaan herätti heidän kiinnostuksensa.
Voisimme oppia tästä olemaan arvostelematta -
toisten käsityksiä, kokemuksia tai vakaumuksia, -
vaikka ne omasta mielestämme eivät olisikaan päteviä.
Parempi olisi löytää Paavalin tavoin myönteinen lähtökohta.
Koska olemme syntisiä, -
saatamme kokea kiusausta osoittaa toisia kohtaan halveksuntaa -
tai ylimielisyyttä.
Silloin olemme kaukana Jeesuksen ja Paavalin asenteesta.
Lähtökohtahan sille, että olen kristitty, -
on se, että oma elämäni on rikki. Siksi tarvitsen Vapahtajaa.
Jos on ollut itse pohjalla, ei voi katsoa ketään toista alaspäin.
Heti, kun alan katsoa toista ihmistä alaspäin, -
olen unohtanut olevani itsekin pohjalla.
Saatamme olla eri tavoin rikkinäisiä, -
mutta pohjalla oleva ei katso alaspäin ketään toista.
Se täytyy kristityn pitää mielessä. - Hyvin sanottu.
Mitä Paavali tekee löydettyään kuulijoihinsa yhtymäkohdan?
He kuuntelevat nyt tarkkaavaisesti.
Täytyy tarkastella ensin Paavalin puheen muotoa, -
eli miten hän puhuu.
Sitten tarkastellaan myös puheen sisältöä.
Paavalin puhe on muodoltaan järkeilevä.
Hän ei pelkästään julista taikka saarnaa vaan järkeilee.
Mistä se näkyy?
Paavali sanoo useaan otteeseen: "Jumala ei ole sellainen -
vaan tällainen. Ja asian niin ollessa emme saa ajatella noin -
vaan tulee ajatella näin."
Hän auttaa kuulijoitaan pohtimaan. - Ja vetämään johtopäätöksiä.
"Jos kerran Jumala on luonut koko maailman, -
ei ole mielekästä rakentaa kuva- patsasta ja kutsua sitä jumalaksi.
Hänhän on luonut kaiken."
Eli Paavali järkeilee kuulijoidensa kanssa.
Samalla hän kaataa vääriä käsityksiä.
Osa kuulijoista oli epikurolaisia.
He uskoivat jumaliin, jotka eivät olleet mukana maailmassa.
Käytännössä he olivat ateisteja vaikka muodollisesti deistejä.
Jumalat ovat kyllä luoneet maailman mutta ovat sen sitten jättäneet.
Kun kuolemme, menemme pois. Emme kohtaa jumalia.
Mutta Paavali sanoo selvästi, että Jumala on maailmassa läsnä.
Hän ei ole kaukana kenestäkään.
Sitten olivat stoalaiset.
Heidän käsityksensä jumalasta oli kuin itämailla tai New Agessa.
He ajattelivat panteistisesti: Jumala ja maailma ovat yhtä.
Mutta Paavali sanoi, että Jumala on luonut maan, taivaan ja kaiken.
Hän ei ole yhtä maailman kanssa vaan sen yläpuolella, sen Herra.
Näin hän perustelee asiansa kuulijoille.
Hän yhtyy joihinkin käsityksiin -
mutta kertoo heille tiettyjen jumalakäsitysten olevan vääriä.
Paavali ei pidä itsestään selvänä sitä, -
että kuulijat ymmärtäisivät jo tietyt asiat.
Sen sijaan hän rakentaa jotain. - Hän ottaa kuulijat vakavasti.
Synagogassa Paavali aina perusteli asioita Kirjoituksilla.
Mutta tässä kohdassa hän ei käytä Kirjoituksia.
Muualla hän lainaa runsaasti Vanhaa testamenttia.
Kirjoitusten sijasta Paavali lainaa kahta pakanallista runoilijaa.
Asiayhteys on panteistinen.
Mutta Paavali ottaa sieltä sopivan ilmaisun puheeseensa.
Se on hyvin mielenkiintoista. Pietari toimi aivan samoin.
Pietarin puhe oli helluntaipäivänä täynnä viittauksia Kirjoituksiin.
Hän lainaa Psalmeista ja muista Vanhan testamentin teksteistä.
Apt. 10:ssä Pietari puhuu Korneliukselle, -
roomalaiselle virkamiehelle. Läsnä oli paljon ei-juutalaisia.
Siinä puheessa hän ei viittaa Kirjoituksiin ollenkaan.
Hän mainitsee kyllä, että profeettojen puheet toteutuivat.
Mutta hän ei lainaa Kirjoituksia, koska pakanat eivät osanneet niitä.
Meidänkin tulee puhua siitä, mikä on kuulijalle mielekästä.
Paavali oli ilmeisesti tutustunut pakanalliseen kirjallisuuteen.
Paavalista tiedetään aika paljon. Hän oli syntynyt Tarsossa, -
joka oli yksi antiikin ajan yliopistokaupunkeja.
Se oli oikea sivistyskeskus.
Paavali sai erinomaisen juutalaisen koulutuksen Gamalielilta.
Gamaliel oli arvostettu teologi. Paavali oli syvään juurtunut -
juutalaisuuteen ja Vanhan testamentin Kirjoituksiin.
Mutta on myös perusteita otaksua, että Paavali oli saanut myös -
ei-juutalaista koulutusta, koska oli kotoisin Tarsosta.
Hän tunsi heidän runoilijansa ja kirjailijansa.
Meidänkin tulisi lukea kulttuurimme teoksia, -
jotta löytäisimme niistä hyödyllisiä kohtia, joita käyttää.
Mikä oli Paavalin seuraava askel?
Nyt tuleekin eteen Paavalin puheen sisältö.
Hän järkeili kuulijoidensa kanssa tärkeistä asioista.
Mitä tulee puheen sisältöön, -
sillä on looginen ja fyysinen rakenne.
Hän alkaa puhua Jumalasta. Kuka hän on? Miten hänet käsitämme?
Mikä on hänen olemuksensa? Paavali kertoo Raamatun käsityksen, -
että Jumala on transkendenttinen eli maailmasta erillään oleva.
Hän on maailman ulkopuolella ja sen Herra.
Hän on samalla immanenttinen eli maailmassa läsnä oleva.
Eli hän puhui siitä, miten Jumala pitää oikein ymmärtää.
Sitten hän kertoo, kuka ihminen on Maa-planeetalla.
Me olemme ihmiskuntaa.
Se on tärkeä ajatus maailman nykyisten konfliktien keskellä.
Jumala antoi koko ihmiskunnan syntyä yhdestä ihmisestä.
Olemme samaa, Jumalasta lähtöisin olevaa ihmiskuntaa.
Kaikenlainen rasismi on poissuljettu.
Vaikka olemmekin kaikki peräisin Jumalasta, -
olemme joutuneet eksyksiin.
Paavali sanoo, että olemme täällä etsimässä Jumalaa.
Jumala loi meidät, -
jotta löytäisimme yhteyden häneen, josta olemme peräisin.
Meidän on myös tarkoitus, mikäli mahdollista, löytää hänet.
Paavali käyttää kreikkalaista ilmaisua, -
joka ei kuulosta niin toiveikkaalta kuin sen ruotsalainen käännös.
Ilmaisua käytetään pimeässä hapuilevasta sokeasta.
Ihmisen tarkoitus on löytää Jumala.
Mutta koska hapuilemme pimeässä, olemme eksyksissä.
Paavali näki eksymisen kaupungin monista jumalankuvista.
Koko Ateenan tilanne oli todiste eksymisestä ja haparoinnista.
Voisi näyttää siltä, -
että Jumala olisi jättänyt ihmiskunnan oman onnensa nojaan.
Mutta Paavali sanoo: "Jumala on sietänyt tätä tietämättömyyttä -
mutta nyt..."
Sitten Paavali siirtyy puhumaan historiallisesta tapahtumasta, -
joka osoittaa, ettei Jumala ole jättänyt meitä pimeyteen.
Jumala on puuttunut asioihin.
Sitten Paavali kertoo Jeesuksen elämästä.
Paavali ottaa esiin Jeesuksen tuomarin roolin.
Jumala aikoo eräänä päivänä tuomita maailman vanhurskaudella.
Hän järjestää kaiken oikein.
Jotkut kristityt pitävät tuomiota pelottavana asiana.
Mutta tärkeintä on, että Jumala tuomitsee maailman vanhurskaasti.
Siinä on kyse oikeuden, hyvyyden, totuuden ja elämän palauttamisesta.
Totuus, oikeus, hyvyys ja oikeudenmukaisuus voittavat.
Kaikki käännetään hyväksi.
Jumala tekee sen, mihin ihminen ei ole pystynyt.
Siksi sanoma Jumalan vanhurskaasta tuomiosta on toivorikas sanoma.
Jos sitä ei olisi, oikeutta vaille jäisivät miljoonat, -
joita on täällä kohdeltu väärin.
Jeesus tulee tässä mukaan kuvaan.
Paavali sanoi, että Jumala on jo määrännyt päivän -
ja henkilön, jonka kautta tuomio tapahtuu.
Hän on julkisesti myös osoittanut, kuka tuo henkilö on.
Historiassa on tapahtunut jotain, joka osoittaa sen todeksi.
Jumala on herättänyt sen henkilön kuolleista.
Siten hän osoitti kaikille, -
että tämä henkilö on tuomitseva maailman.
Hän kutsuu siinä kaikkia katsomaan ylösnousemusta.
Se on koko maailmalle pitävä todiste, joka kestää tutkimisen.
"...hän on antanut kaikille siitä vakuuden, -
herättämällä hänet kuolleista."
Paavali vie puheen Jumalasta ihmiseen ja Jeesukseen.
Jotkut voivat ihmetellä, miksei Paavali puhunut siinä rististä.
Ehkä Paavali puhui rististäkin.
Apostolien teoissahan on puheesta vain tiivistelmä, -
joten puhui Paavali varmaan pitempään.
Mutta tässä puheen tiivistelmässä pääkohtana on ylösnousemus.
Jumala korjaa kaiken Jeesuksen kautta, -
jonka hän herätti kuolleista.
Voimme oppia tästä, -
että on hyvä puhua ensin Jumalan olemassaolosta ja siitä kuka hän on
ja sitten ihmisestä. Keitä olemme ja mitä teemme täällä?
Sitten puhutaan ratkaisusta ongelmiimme.
Oikenevatko asiat? Mihin voimme kiinnittää toivomme?
Sitten puhutaan siitä, mitä Jumala on tehnyt historiassa -
ja että historiassa tapahtuu vielä jotain ihmeellistä.
Ohjelma lähenee loppuaan, niin myös Paavalin saarna.
Lopuksi Paavali esittää kutsun.
Paavali puhuu siinä kiehtovasti. Puheessahan on globaali näkökulma.
Hän puhuu koko maailmasta, kaikista ihmisestä ja koko historiasta.
Hän katsoo asioita yleismaailmallisesti.
Sitten hän alkaa tarkentaa aihetta yksilötasolle -
ja puhuu vain yhdestä henkilöstä, Jeesus Nasaretilaisesta.
Nyt Jumala kutsuu kaikkia kaikkialla -
kääntymään ja uskomaan Jeesukseen.
Hän siirtyi yhtäkkiä yleismaailmallisesta yksilöön.
Sitten hän palaa yleismaailmalliseen sanoessaan, -
että kaikkien kaikkialla tulee kääntyä tämän henkilön puoleen.
Miten Jumalaa kohti käännytään?
Se tehdään henkilökohtaisesti sydämessä tai ääneen lausumalla.
Ihminen ilmaisee tarvitsevansa ja kaipaavansa Jeesusta.
Sen voi kertoa sydämessään, ääneen tai yhdessä jonkun uskovan kanssa.
Eli tarkoitus on puhua rehellisesti ja avoimesti Jumalalle.
Voit sanoa näin: "Tarvitsen sinua.
Tunnustan sen, mikä on rikki ja väärin. Tule elämääni."
Siitä alkaa henkilökohtainen suhde Jumalaan, josta Paavali puhui.
Alamme löytää olemassaolomme tarkoitusta.
Paavali sanoi, että olemassaolon tarkoitus on etsiä Jumalaa.
Nyt voimme Jeesuksen kautta löytää Jumalan.
Pieni ihminen voi löytää yhteyden Jumalaan, joka on luonut kaiken.
Kiitos, Stefan Gustavsson. Oli kiehtovaa keskustella kanssasi.
Kiitos, että tulit vierailemaan ohjelmaamme.
Suosittelen kirjaasi -
Tarvitseeko uskoa puolustaa? Kristillisen apologetiikan julistus
Siinä käsittelet näitä kysymyksiä.
Olet kirjoittanut myös Skeptikon oppaan Jeesuksen luo I -
sekä Skeptikon oppaan Jeesuksen luo II.
Puhut niissä muun muassa evankeliumien luotettavuudesta.
Tämän vanhemman kirjasi nimi on Mihin uskomme perustuu?
Tämä hieno kirja on nimeltään Tee kuten Jumala ja tule ihmiseksi.
Mitä ihmisenä ja kristittynä olo on?
Jumala siunatkoon palvelutyötäsi. Kerro terveisiä Ruotsin ystäville!
Kiitos, teen niin. - Kiitos teille, rakkaat katsojat.
On mahdollista löytää henkilökohtainen suhde häneen, -
joka on elämäni lähde ja on luonut minut.
Tämä suuri ja ihmeellinen asia voi tapahtua Jeesuksen kautta.
Siunausta! Nähdään viikon kuluttua!
Oletko saanut apua kristillisistä TV-ohjelmista?
Jos olet, tule mukaan tukemaan tätä työtä, -
joka ei ole mahdollista ilman taloudellisia resursseja.
Voit antaa lahjasi ruudussa näkyvien tietojen avulla.
Kiitos avustasi!
Suomennos: Annamari Kortelainen